P6_TA(2004)0097

Járművekkel kapcsolatos, határokon átnyúló következményekkel járó bűnözés *

Az Európai Parlament jogalkotási állásfoglalása a Holland Királyságnak a járművekkel kapcsolatos, határokon átnyúló következményekkel járó bűnözésről szóló tanácsi határozat elfogadására irányuló kezdeményezéséről (5450/2004, 5216/2004 — C5-0056/2004 — 2004/0803(CNS))

(Konzultációs eljárás)

Az Európai Parlament,

- tekintettel a Holland Királyság kezdeményezésére (5450/2004, 5216/2004) [1],

- tekintettel az EU-Szerződés 34. cikkének (2) bekezdésére,

- tekintettel az EU-Szerződés 39. cikkének (1) bekezdésére, amely alapján a Tanács konzultált a Parlamenttel (C5-0056/2004),

- tekintettel a schengeni vívmányoknak az Európai Unió keretébe történő beillesztéséről szóló jegyzőkönyvre, amely alapján a Tanács konzultált a Parlamenttel,

- tekintettel eljárási szabályzata 93. és 51. cikkére,

- tekintettel az Állampolgári Jogi, Bel- és Igazságügyi Bizottság jelentésére és a Közlekedési és Idegenforgalmi Bizottság véleményére (A6-0052/2004),

1. jóváhagyja a Holland Királyság módosított kezdeményezését;

2. kéri a Tanácsot a szöveg megfelelő módosítására;

3. kéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. kéri a Tanácsot, hogy konzultáljon a Parlamenttel, ha a Holland Királyság kezdeményezését érdemben módosítani kívánja;

5. utasítja elnökét, hogy továbbítsa álláspontját a Tanácsnak és a Bizottságnak, valamint a Holland Királyság kormányának.

A HOLLAND KIRÁLYSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. Módosítás

4. bevezető hivatkozás

—tekintettel a hosszú útvonalakra kiterjedő nemzetközi bűnözés elleni küzdelemről szóló, 1999. május 27-i tanácsiállásfoglalásra, | törölve |

2. Módosítás

(1) preambulumbekezdés

(1) Becslések szerint évente 1,2 millió gépjárművet lopnak el az Európai Unió tagállamaiban. | törölve |

3. Módosítás

(2) preambulumbekezdés

(2) Ezek a lopások jelentős, évente legalább 15 milliárd eurós kárral járnak. | (2) A járművekkel kapcsolatos bűnözés nagyon komoly méreteket öltő határokon átnyúló jelenség, amely jelentős gazdasági kárral jár. |

4. Módosítás

(3) preambulumbekezdés

(3) E járművek jelentős részét - becslések szerint 30-40%-át - szervezett bűnözés keretében lopják el, utána pedig átalakítják és exportálják az Európai Unión belüli és azon kívüli más államokba. | (3) Az Európai Unió tagállamaiban ellopott járművek jelentős részét szervezett bűnözés keretében lopják el, utána pedig átalakítják és exportálják az Európai Unión belüli és azon kívüli más államokba. |

5. Módosítás

(6) preambulumbekezdés

(6) A járművekkel kapcsolatos bűnözés nemzetközi szinten más bűnözéshez is kapcsolódhat, így például a kábítószer-, lőfegyver- és emberkereskedelemhez. | (6) A járművekkel kapcsolatos bűnözés nemzetközi szinten más bűnözéshez is kapcsolódhat, így például a kábítószer-, lőfegyver- és emberkereskedelemhez, a rabláshoz és a járművek rakományának lopásához. |

6. Módosítás

(9) preambulumbekezdés

(9) A rendőri szervek, a vám- és a járműnyilvántartó hatóságok közötti együttműködés különösen fontos, csakúgy, mint az információk biztosítása az érintett felek számára. | (9) Az illetékes nemzeti hatóságok közötti együttműködés különösen fontos, csakúgy, mint az információk biztosítása az érintett felek számára. |

7. Módosítás

(9a) preambulumekezdés (új)

| (9a) Aktívan ösztönözni kell a szoros együttműködést az illetékes nemzeti hatóságok és azon állami és magánszervezetek között, amelyek már létrehoztak hatékony eljárásokat a járművekkel kapcsolatos bűnözés kezelésére. |

8. Módosítás

(13a) preambulumbekezdés (új)

| (13a) A Bizottságnak ki kell dolgoznia egy átfogó cselekvési tervet a járművekkel és rakományukkal kapcsolatos nemzetközi bűnözés megelőzésére és leküzdésére. E tervnek tartalmaznia kell a probléma kezeléséhez szükséges különböző jogi aktusok áttekintését. |

9. Módosítás

2. cikk (2) bekezdés

(2) Különös figyelmet kell fordítani a járműlopás és az illegális autókereskedelem, valamint a bűnözés olyan más formái, mint a kábítószer-, lőfegyver- és emberkereskedelem közötti kapcsolatra. | (2) Különös figyelmet kell fordítani a járműlopás és az illegális járműkereskedelem, valamint a bűnözés olyan más formái, mint a kábítószer-, lőfegyver- és emberkereskedelem, valamint a rablás és a járművek rakományának lopása közötti kapcsolatra. |

10. Módosítás

3. cikk (1) bekezdés

A tagállamok - többek között együttműködési megállapodások útján - megteszik a szükséges lépéseket az illetékes nemzeti hatóságok (rendőri szervek, a vám- és a járműnyilvántartó hatóságok) közötti kölcsönös együttműködés fokozására a járművekkel kapcsolatos, határokon átnyúló bűnözés elleni küzdelem érdekében. | A tagállamok - többek között együttműködési megállapodások útján - megteszik a szükséges lépéseket az illetékes nemzeti hatóságok közötti kölcsönös együttműködés fokozására a járművekkel kapcsolatos, határokon átnyúló bűnözés elleni küzdelem érdekében. |

12. Módosítás

5. cikk (2) bekezdés

(2) A tagállamok a meglévő jogszabályok alapján engedélyezik a járművekkel kapcsolatos bűnözésre vonatkozó tapasztalatok, szakértelem, valamint általános és technikai információk cseréjére szolgáló kapcsolattartó pontokat. | (2) A tagállamok a meglévő jogszabályok alapján engedélyezik a járművekkel kapcsolatos bűnözésre vonatkozó tapasztalatok, szakértelem, valamint általános és technikai információk cseréjére szolgáló kapcsolattartó pontokat. Az információcsere kiterjed a járművekkel kapcsolatos bűnözés megelőzésének módszereire és legjobb gyakorlatára. Ezek az információcserék személyes adatok cseréjét nem foglalják magukban. |

13. Módosítás

5. cikk (3) bekezdés

(3) A kijelölt nemzeti kapcsolattartó pontokra vonatkozó információkról, beleértve a későbbi változásokat, értesíteni kell a Tanács Főtitkárságát az Európai Unió Hivatalos Lapjában történő közzététel céljából. | (3) A kijelölt nemzeti kapcsolattartó pontokra vonatkozó információkról, beleértve a későbbi változásokat, értesíteni kell a Tanácsot az Európai Unió Hivatalos Lapjában történő közzététel céljából. |

14. Módosítás

6. cikk (1) bekezdés

(1) A járműlopás bejelentését követően a tagállamok bűnüldözési szerveinek haladéktalanul be kell vezetniük a lopott járműről vonatkozó figyelmeztető jelzést a Schengeni Információs Rendszerbe (SIS), valamint - amennyiben lehetséges - az Interpol ASF/lopott járművek nyilvántartására szolgáló rendszerébe. | törölve |

15. Módosítás

6. cikk (2) bekezdés

(2) A keresési nyilvántartásban lévő figyelmeztető jelzést az azt kiadó tagállam haladéktalanul visszavonja, amint a figyelmeztető jelzés kiadásának oka megszűnik, vagy a tulajdonosa visszavonja a lopási bejelentést. | törölve |

16. Módosítás

6. cikk (3) bekezdés

(3) Amikor kitöltetlen nyilvántartási okmányok ellopását jelentik be, akkor a tagállamok bűnüldözési szervei erről haladéktalanul figyelmeztető jelzést vezetnek be a SIS-be. | törölve |

17. Módosítás

7. cikk

7. cikk Nyilvántartás (1) A bűnüldözési szervek és a járműnyilvántartó hatóságok megteszik a szükséges intézkedéseket a járműnyilvántartási dokumentumokkal való visszaélés és azok ellopásának megelőzése érdekében. (2) Egy jármű (újbóli) nyilvántartásba vételekor a nemzeti járműnyilvántartó hatóságok a bűnüldözési szervekkel együttműködésben használják az eredeti nyilvántartásba vétel országának járműnyilvántartását, valamint a lopott járművek keresésére szolgáló nyilvántartásokat a 6. cikk szerint. (3) A lopott járművek (újbóli) nyilvántartásba vételének megakadályozása érdekében a 6. cikk (1) bekezdésében említett nyilvántartási rendszerek használatát vagy azok összekapcsolását, és a járművek azonosságának ellenőrzését is szolgáló nemzeti szintű intézkedéseket kell hozni. | törölve |

18. Módosítás

8. cikk (1) bekezdés

(1) A forgalmi engedélyekkel való visszaélés megelőzése érdekében a bűnüldözési szervek - amennyiben lehetséges - felkutatják a jármű tulajdonosának vagy üzemeltetőjének birtokában levő forgalmi engedélyt, ha a közúti jármű balesetben súlyosan megrongálódott (totálkáros). | (1) A forgalmi engedélyekkel való visszaélés megelőzése érdekében minden tagállam biztosítja, hogy illetékes nemzeti hatóságai a nemzeti joggal összhangban megtegyék a szükséges intézkedéseket a közúti jármű tulajdonosának vagy üzemeltetőjének birtokában levő forgalmi engedély felkutatására, ha a közúti jármű balesetben súlyosan megrongálódott (totálkáros). |

19. Módosítás

9. cikk

9. cikk Europol A bűnüldözési szervek folyamatosan tájékoztatják az Europolt a megbízatásainak és feladatainak hatókörébe eső, járművekkel kapcsolatos bűncselekmények elkövetőiről (előkövetői csoportjairól). | törölve |

20. Módosítás

12. cikk

12. cikk Harmadik országokkal kötött megállapodások (1) Az Európai Unió és harmadik országok között megkötendő partnerségi és együttműködési megállapodásoknak a lehetséges mértékben tartalmazniuk kell egy rendelkezést a járművekkel kapcsolatos bűnözésről, és különösképpen a járművek harmadik országban történő nyilvántartásba vételekor elvégzendő ellenőrzésről, amennyiben a jármű valamelyik tagállamból származik. (2) A harmadik ország járműellenőrzésre irányuló kérelmére az érintett tagállam használja a nemzeti Schengeni Információs Rendszert, valamint konzultál a tagállam járműnyilvántartó hatóságával. | törölve |

[1] HL C 34., 2004.2.7., 18. o.

--------------------------------------------------